გრიფინები (სეზონი 6)
ანიმაციური ტელესერიალ „გრიფინების“ მეექვსე სეზონის პირველი ეპიზოდი ეთერში გავიდა 2007 წლის 23 სექტემბერს, ბოლო კი 2008 წლის 4 მაისს. სეზონის ფარგლებში გამოვიდა მხოლოდ 12 ეპიზოდი. ამის მიზეზი იყო სერიალის შემქმნელის, სეთ მაკფარლეინის მონაწილეობა ამერიკის მწერალთა გილდიის მიერ მოწყობილ 2007-2008 წლების გაფიცვაში. ბოლო ეპიზოდი, რომელზეც მაკფარლეინიც მუშაობდა, იყო Lois Kills Stewie. 2008 წლის თებერვალში გაფიცვა დასრულდა და მაკფარლეინი მუშაობას დაუბრუნდა, თუმცა, FOX-ს მის გარეშე უკვე ჰქონდა გამოშვებული 3 ეპიზოდი. VI სეზონის DVD-დისკი, რომელიც 2008 წლის 21 ოქტომბერს გამოვიდა, შეიცავს II-VIII ეპიზოდებს. IX-XII ეპიზოდები გამოვიდა VII სეზონის DVD-დისკზე 2009 წლის 16 ივნისს.